Document ID: 31998D0385

KOMISSION PÄÄTÖS,
tehty 13 päivänä toukokuuta,
tavaroiden ja matkustajien merikuljetuksia koskevista tilastoista annetun neuvoston direktiivin 95/64/EY yksityiskohtaisista soveltamissäännöistä (tiedoksiannettu numerolla K(1998) 1275) (ETA:n kannalta merkityksellinen teksti) (98/385/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tavaroiden ja matkustajien merikuljetuksia koskevista tilastoista 8 päivänä joulukuuta 1995 annetun neuvoston direktiivin 95/64/EY (1) ja erityisesti sen 4, 10 ja 12 artiklan,
sekä katsoo, että
jäsenvaltioille olisi myönnettävä poikkeuksia tilastointijärjestelmien mukauttamiseksi direktiivin 95/64/EY vaatimuksia vastaaviksi,
edellä mainitun direktiivin liitteiden sisältöä on mukautettava, ja
tässä päätöksessä määrätyt toimenpiteet ovat neuvoston päätöksellä 89/382/ETY Euratom (2) perustetun tilasto-ohjelmakomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Jäsenvaltioille myönnetyt poikkeukset on määritelty liitteessä I.
2. Poikkeuksia sovelletaan vuosiin 1997, 1998, 1999, lukuun ottamatta tiettyjä liitteessä I mainittuja poikkeuksia, joita sovelletaan ainoastaan vuoteen 1997.
2 artikla
Maiden ja rannikkoalueiden mukaan koodattu ja luokiteltu luettelo satamista on liitteessä II.
3 artikla
1. Muutetaan direktiivin 95/64/EY liitteet II, III, IV, V, VII ja VIII seuraavasti:
1) Liite II:
Lisätään alaviitteeseen 3 viittaava merkki sarakkeeseen "Paino" koskemaan koodeja N:o 30, 31, 32, 33 ja 34.
2) Liite III:
Korvataan otsikon "Tavaraluokitus" jälkeinen lause seuraavasti:
"Käytettävä tavaraluokitus koostuu 24 tavararyhmästä (taulukon ensimmäinen sarake), joka on kuljetustilastojen yhtenäisen tavaraluokituksen NST/R mukainen siihen asti, kunnes komissio jäsenvaltioita kuultuaan päättää sen korvaamisesta."
3) Liite IV:
Korvataan ensimmäinen kappale otsikon "Rannikkoalueet" jälkeen seuraavasti:
"Käytettävä luokitus on maaluokitus (alun perin neuvoston asetuksella (ETY) N:o 1736/75 (¹) perustettu maaluokitus yhteisön ulkomaankauppatilastoja ja jäsenvaltioiden välisen kaupan tilastoja varten), ja se on voimassa sinä vuonna, johon tiedot viittaavat.
(¹) EYVL L 183, 14.7.1975, s. 3."
4) Liite V:
a) Korvataan ensimmäinen kappale otsikon "Aluksen rekisteröity kansallisuus" jälkeen seuraavasti:
"Käytettävä luokitus on maaluokitus (alun perin neuvoston asetuksella (ETY) N:o 1736/75 (¹) perustettu maaluokitus yhteisön ulkomaankauppatilastoja ja jäsenvaltioiden välisen kaupan tilastoja varten), ja se on voimassa sinä vuonna, johon tiedot viittaavat, seuraavalla varauksella: Belgian osalta käytetään koodia 017 ja Luxemburgin osalta koodia 018.
(¹) EYVL L 183, 14.7.1975, s. 3."
b) Koodiluettelo: Poistetaan koodit "0011 Ranska" ja "0012 Kerguelen saaret"; lisätään koodit "0281 Norja" ja "0282 Norja (NIS)" koodin "0112 Espanja (Rebeca)" jälkeen; korvataan koodi "8092 Antarktiksen ranskalainen alue" tekstillä "Antarktiksen ranskalainen alue (mukaan lukien Kerguelen saaret)".
5) Liite VII:
Täydennetään taulukko kopioimalla sarakkeisiin GT samat luvut kuin sarakkeissa DWT. Luokan 01 alaraja GT-sarakkeessa on "100".
6) Liite VIII:
a) Korvataan otsikon "Yhdistetyt ja yksityiskohtaiset tilastot" jälkeen kolmen ensimmäisen lauseen lopussa "F1" ilmaisulla "joko F1 tai F2 tai F1 ja F2".
b) Korvataan taulukon "Tiedosto F1" sarakkeessa "Koodin taso" muuttujaa "Alustyyppi" koskeva viite "1-merkkinen numerollinen" viitteellä "2-merkkinen numerollinen", poistetaan sekä sarakkeessa "Luokitukset" että taulukon viimeisellä rivillä esiintyvät sanat "tai bruttovetoisuus".
c) Lisätään taulukon "Tiedosto F1" jälkeen taulukko "Tiedosto F2".
2. Korvataan direktiivin 95/64/EY liitteet II, III, IV, V, VII ja VIII tämän päätöksen liitteellä III, joka sisältää tämän artiklan ensimmäisessä kappaleessa mainitut muutokset.
4 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä toukokuuta 1998.

Labels: 12
8
15
19